text: Mi amigo, el avokato Yakup Barokas, viene de publikar un livro en turko entitolado TÜRKİYE ÜZERİNDEN YASADIŞI GÖÇ (Emigrasyon Klandestina a Traverso la Turkiya) ke konta el fakto istoriko de los djudyos mirando de eskabuyir de los nazistos biviendo en la Evropea oryantala.  Rekordo muy importante dando a entender las difikultades kon las kualas estos poveretos miraron de fuyir de la muerte kon barkas primitivas a traverso la mar Preta i ayegar a la Turkiya, puerta de salvasyon.